
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1370 

2 Αυγούστου 2007 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Εφημερίες αγροτικών γιατρών που υπηρετούν σε 

πλοία. 1 

Τροποποίηση απόφασης για τη διάθεση ομολόγων στον 

Ο.Α.Ε.Ε. 2 

Καθορισμός νέας κατηγορίας και κλάσεων ειδικών εντύ¬ 
πων παραβολών «Κ.Τ.Ε.Ο. - Φ.Π.Α..». Συμπλήρωση της 

Α.Υ.0.1093246/5486/0016/16.10.2000)». 3 

Καθιέρωση υπερωριακής εργασίας υπαλλήλων της Υπη¬ 
ρεσίας Δημοσιονομικού Ελέγχου του Γ.Λ.Κ. στη Νο¬ 
μαρχία Αθηνών. 4 

Καθιέρωση υπερωριακής εργασίας υπαλλήλων της Υπη¬ 
ρεσίας Δημοσιονομικού Ελέγχου του Γ.Λ.Κ. στο Υπ. 

Μεταφορών και Επικοινωνιών. 5 

Καθορισμός θέσεων πρακτικής άσκησης σπουδαστών 
Τ.Ε.Ι. - Τμήματος Βρεφονηπιοκομίας στους Δημοτι¬ 
κούς Παιδικούς και Βρεφονηπιακούς Σταθμούς Ζε- 

φυρίου, Νομού Αττικής. 6 

Συμπληρωματικά μέτρα για τη ρύθμιση θεμάτων διακί¬ 
νησης των συμπύρηνων ροδάκινων. 7 

Απόκτηση της Ελληνικής Ιθαγένειας από τον ομογενή 
Μπαλαμπανασβίλι Νταβίντ (ΒΑΙΑΒΑΝΑδΗνίϋ ΟΑνίϋ) 

του Βασίλιϊ και της Λιουντμίλα. 8 

Καθορισμός αριθμού ατόμων που θα απασχοληθούν 
στο Κέντρο Εξυπηρέτησης Πολιτών (ΚΕΠ) του Δή¬ 
μου Ασίνης με σύμβαση μίσθωσης έργου. 9 

Ανανέωση Απαγόρευσης ασκήσεως Θήρας στην περιο¬ 
χή Κάστρου Άργους, Νομού Αργολίδος. 10 


ΑΠΟΦΑΣΕΙ Σ 

Αριθμ. 2/36828/0022 (1) 


Εφημερίες αγροτικών γιατρών που υπηρετούν σε πλοία. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΥΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Εχοντας υπόψη: 

1) α)Του άρθρου 90 του Κώδικα Νομοθεσίας για την Κυ¬ 
βέρνηση και τα Κυβερνητικά Οργανα, που κυρώθηκε με το 
άρθρο πρώτο του π.δ/τος 63/2005 (ΦΕΚ 98Α'). 

β) Του ν.δ. 67/1968 (ΦΕΚ 303 Α') «Περί λήψεως μέτρων διά 
την κάλυψιν των υγειονομικών αναγκών της υπαίθρου». 


γ) Του άρθου 20 του ν. 1963/1991 (ΦΕΚ 138Α') «Τροποποί¬ 
ηση και συμπλήρωση των διατάξεων της φαρμακευτικής 
νομοθεσίας και άλλες διατάξεις». 

δ) Του άρθρου 28, του ν. 2646/1998 (ΦΕΚ 236Α') «Ανάπτυξη 
του Εθνικού Συστήματος Κοινωνικής Φροντίδας και άλλες 
διατάξεις». 

ε) Του ν. 3205/2003 (ΦΕΚ 297Α') «Μισθολογικές Ρυθμίσεις 
λειτουργών και υπαλλήλων του Δημοσίου». 

στ) Του άρθρου 22 του ν. 3409/2005 (ΦΕΚ 273 Α') «Κατα¬ 
δύσεις αναψυχής και άλλες διατάξεις». 

ζ) Του π.δ/τος 95/2000 (ΦΕΚ 76Α') «Οργανισμός του 
Υπουργείου Υγείας και Πρόνοιας». 

η) Του άρθρου 40 του ν. 849/1978, όπως τροποποιήθηκε 
από το άρθρο 8 του ν. 2129/1993. 

2) Την υπ’ αριθμ. Υ10γ/οικ.139687/17.11.2006 κοινή απόφα¬ 
ση του Υφυπουργού Υγείας και Κοινωνικής Αλληλεγγύης 
και του Υπουργού Εμπορικής Ναυτιλίας με θέμα «Διάθεση 
αγροτικών γιατρών και γιατρών υπηρεσίας υπαίθρου σε 
πλοία» όπως τροποποιήθηκε και συμπληρώθηκε με την υπ’ 
αριθμ. Υ10γ/οικ.46438/12.4.2007 απόφαση. 

3) Τις υπ’ αριθμ. ΥΙΟα/Γ.Π. 140651/23.01.2007 (ΦΕΚ 68 Β') και 
Υ10α/Γ.Π.144920/23.01.2007 (ΦΕΚ 107 Β') κοινές αποφάσεις 
των Υπουργών Οικονομίας και Οικονομικών και Υγείας και 
Κοινωνικής Αλληλεγγύης με θέμα: «Εφημερίες γιατρών» 

4) Την υπ’ αριθμ. ΔΥ5α/οικ. 23110/21.02.2007 απόφαση του 
Υπουργού Υγείας και Κοινωνικής Αλληλεγγύης με θέμα 
«Μεταβολές εκτελούμενου προϋπολογισμού». 

5) Τα υπ’ αριθμ. 2/5882/6.2.2007 και 2/18557/30.4.2007 έγ¬ 
γραφα του Γενικού Λογιστηρίου του Κράτους με θέμα 
«Μεταβολές εκτελούμενου προϋπολογισμού». 

6) Την υπ’ αριθμ. 37930/ΔIΟΕ/1264/14.10.2005 (ΦΕΚ 1432 Β') 
απόφαση του Πρωθυπουργού και του Υπουργού Οικονομι¬ 
κών «Ανάθεση αρμοδιοτήτων του Υπουργού Οικονομικών 
στους Υφυπουργούς Οικονομικών». 

7) Την επιτακτική ανάγκη εύρυθμης λειτουργίας των ια¬ 
τρείων των πλοίων καθ’ όλη τη διάρκεια του πλου-δρο- 
μολογίου. 

8) Το γεγονός ότι το ύψος της δαπάνης που προκαλείται 
από την απόφαση αυτή, ανέρχεται για το οικονομικό έτος 
2007 στο ποσό των 180.000,00 €, αποφασίζουμε: 

Εγκρίνουμε την καταβολή εφημεριών στους αγροτικούς 
γιατρούς που υπηρετούν με διάθεση σε πλοία για το χρο¬ 
νικό διάστημα 1.1.2007 έως 31.12.2007. 

Το σύνολο της δαπάνης ύψους 180.000,00 € θα αντιμετω¬ 
πιστεί από τις πιστώσεις του Προϋπολογισμού του Υπουρ¬ 
γείου Υγείας και Κοινωνικής Αλληλεγγύης και ειδικότερα 
από τον ΚΑΕ 0562 του Φ.210 «Δαπάνες Υγείας» και κατα- 

νέμεται στα Νοσοκομεία όπου ανήκουν τα Περιφερειακά 
Ιατρεία και τα Κέντρα Υγείας στα οποία τοποθετήθηκαν 
οι αγροτικοί γιατροί που υπηρετούν με διάθεση σε πλοία, 
ως εξής: 



ΝΟΣΟΚΟΜΕΙΑ 

ΔΑΠΑΝΗ 

1 . 

Γ.Ν. ΗΡΑΚΛΕΙΟΥ 

18.000,00 € 

2. 

Γ.Ν. ΚΑΒΑΛΑΣ 

18.000,00 € 

3. 

Γ.Ν. -Κ.Υ.ΚΥΟΗΡΩΝ 

18.000,00 € 

4. 

Γ.Ν. -ΜΥΤΙΛΗΝΗΣ 

18.000,00 € 

5. 

Γ.Ν. -Κ.Υ. ΝΕΑΠΟΛΗΣ 

9.000,00 € 

6. 

Γ.Ν. ΡΕΘΥΜΝΟΥ 

9.000,00 € 

7. 

Γ.Ν. ΡΟΔΟΥ 

27.000,00 € 

8. 

Γ.Ν. ΣΑΜΟΥ 

18.000,00 € 

9. 

Γ.Ν. -Κ.Υ. ΣΗΤΕΙΑΣ 

9.000,00 € 

10. 

Γ.Ν. ΣΥΡΟΥ 

18.000,00 € 

11. 

Γ.Ν. ΧΑΝΙΩΝ 

18.000,00 € 


ΣΥΝΟΛΟ 

180.000,00 € 


Με ευθύνη της Διοίκησης των Νοσοκομείων, η απαιτού- 
μενη δαπάνη για την καταβολή των αποζημιώσεων των 
εφημεριών που πραγματοποιούν οι αγροτικοί γιατροί που 
υπηρετούν με διάθεση σε πλοία, περιορίζεται αποκλειστικά 
και μόνο στα πλαίσια των διατεθειμένων πιστώσεων με την 
παρούσα απόφαση και δεν δύναται να αυξηθεί με χορήγηση 
συμπληρωματικών πιστώσεων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 13 Ιουλίου 2007 

οι ΥΠΟΥΡΓΟΙ 

ΥΦΥΠΟΥΡΓΟΣ ΥΓΕΙΑΣ ΚΑΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΚΟΙΝΩΝΩΝΙΚΗΣ ΑΛΛΗΛΕΓΓΥΗΣ 

Π. ΔΟΥΚΑΣ Δ. ΑΒΡΑΜΟΠΟΥΛΟΣ 

-♦- 

Αριθμ. 2/46751/0 023Α (2) 

Τροποποίηση απόφασης για τη διάθεση ομολόγων στον 

Ο.Α.Ε.Ε. 

Ο ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των άρθρων 31 και 32 του ν. 1914/1990 (ΦΕΚ 
178 Α/1990) «Εκσυγχρονισμός και Ανάπτυξη του Δημόσιου 
Τομέα και της κεφαλαιαγοράς, φορολογικές ρυθμίσεις και 
άλλες διατάξεις». 

2. Τις διατάξεις του άρθρου 1 του ν. 2187/1994 «Ρύθμιση 
θεμάτων Δημοσίου Χρέους» (ΦΕΚ 16Α/8.2.1994). 

3. Τις διατάξεις των άρθρων 5 έως και 12 του ν. 2198/1994 
(ΦΕΚ 43Α/22.3.1994) «Αύξηση αποδοχών δημοσίων υπαλλή¬ 
λων, εν γένει σύναψη δανείων υπό του Ελληνικού Δημοσίου 
και δημιουργία στην Τράπεζα της Ελλάδος Συστήματος 
Παρακολούθησης Συναλλαγών επί τίτλων με λογιστική 
μορφή (άϋλοι τίτλοι)». 

4. Τις διατάξεις του άρθρου 17 του ν. 3232/2004 «Θέμα¬ 
τα κοινωνικής ασφάλισης και άλλες διατάξεις» (ΦΕΚ 48 
Α/12.2.2004). 

5. Τις διατάξεις των άρθρων 22 και 35 του ν. 2084/1992 
(ΦΕΚ 165 Α'/7.10.1992). 

6. Τις διατάξεις του άρθρου 11 του ν. 2459/1997 «Κατάρ¬ 
γηση φορολογικών απαλλαγών και άλλες διατάξεις» (ΦΕΚ 
17Α718.2.1997), όπως τροποποιήθηκε με το άρθρο 9 του ν. 
2579/1998 (ΦΕΚ 31 Α'/17.2.1998), καθώς και τις διατάξεις του 
άρθρου 37 του ν. 3130/2003 (ΦΕΚ 76/Α/2003). 

7. Τις διατάξεις των άρθρων 90 και 91 του ν. 2362/1995 
(ΦΕΚ 247 Α/27.11.1995) «Περί Δημοσίου Λογιστικού, ελέγχου 
των δαπανών του Κράτους και άλλες διατάξεις». 


8. Την με αριθμό 2021180/2981/0023/97 απόφαση του 
Υπουργού Οικονομικών «Περί των δαπανών εκδόσεως και 
εξυπηρετήσεως κ.λ.π. Κρατικών Δανείων». 

9. Την από 15.10.2004 σύμβαση μεταξύ του Ελληνικού Δη¬ 
μοσίου και του Ο.Α.Ε.Ε. με την οποία καθορίστηκαν οι όροι 
και ο τρόπος εξόφλησης οφειλών του Ελληνικού Δημοσίου 
προς το Ο.Α.Ε.Ε. 

10. Την απόφαση του Υπουργού Οικονομίας και Οικο¬ 
νομικών με αριθμ. πρωτ. 2/361/0023/8.1.2004, με την οποία 
αποφασίστηκε η έκδοση ομολόγων σταθερού επιτοκίου 
δεκαετούς διάρκειας λήξης 20.5.2014. 

11. Την υπ’ αριθμ. 2/66416/29.11.2004 απόφαση του Υπουρ¬ 
γού Οικονομίας και Οικονομικών, με την οποία διατέθηκαν 
στον Ο.Α.Ε.Ε ομόλογα σταθερού επιτοκίου δεκαετούς δι¬ 
άρκειας λήξης 20.5.2014. 

12. Την υπ’ αριθμ. 37930/ΔΙΟΕ 1264/14.10.2005 (ΦΕΚ 1432/ 
Β/14.10.2005) απόφαση του Πρωθυπουργού και του Υπουρ¬ 
γού Οικονομίας και Οικονομικών «Ανάθεση αρμοδιοτήτων 
του Υπουργού Οικονομίας και Οικονομικών στους Υφυπουρ¬ 
γούς Οικονομίας και Οικονομικών», αποφασίζουμε: 

Στην παράγραφο 2 της απόφασης του Υπουργού Οι¬ 
κονομίας και Οικονομικών, με αρ. 2/66416/0023/29.11.2004, 
προστίθεται εδάφιο με το ακόλουθο περιεχόμενο: 

«Για το έτος 2007 παρέχεται η δυνατότητα στον Ο.Α.Ε.Ε. 
να ρευστοποιήσει τα ποσοστά 10% των τίτλων του ανω¬ 
τέρω δανείου των ετών 2005 και 2006, τα οποία δεν έχει 
ρευστοποιήσει μέχρι σήμερα. Η συνολική ρευστοποίηση 
του ανωτέρω δανείου για το έτος 2007 ανέρχεται σε πο¬ 
σοστό 30%». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 25 Ιουλίου 2007 

Ο ΥΦΥΠΟΥΡΓΟΣ 

ΠΕΤΡΟΣ ΔΟΥΚΑΣ 
-♦- 

Αριθμ. 1073515/6068/Δ-0016 (3) 

Καθορισμός νέας κατηγορίας και κλάσεων ειδικών εντύπων 
παραβολών «Κ.Τ.Ε.Ο. - Φ.Π.Α..». Συμπλήρωση της Α.Υ.Ο. 
1093246/5486/0016/16.10.2000)». 

Ο ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις της παραγράφου 3 του άρθρου 12 του ν. 
2362/1995 (ΦΕΚ/Α/247) «Περί Δημοσίου Λογιστικού Ελέγχου 
των δαπανών του Κράτους και άλλες διατάξεις». 

2. Την κοινή απόφαση των Υπουργών Οικονομίας και 
Οικονομικών και Μεταφορών και Επικοινωνιών με αριθμό 
Φ.23/51193/5992/27.04.207 (ΦΕΚ 786/Β718.5.2007) «Καθορι¬ 
σμός των τελών διενέργειας των τεχνικών Ελέγχων από 
τα Δημόσια ΚΤΕΟ των τελών έκδοσης εθνικών εγκρίσεων 
τύπου και δελτίων κοινοποίησης κοινοτικών εγκρίσεων τύ¬ 
που των διαφόρων κατηγοριών οχημάτων, της διαδικασίας 
επιβολής και είσπραξής τους», με την οποία ορίζεται ότι 
ορισμένα τέλη διενέργειας τεχνικών ελέγχων συγκεκριμέ¬ 
νων κατηγοριών οχημάτων υπάγονται στο Φόρο Προστι¬ 
θέμενης Αξίας. 

3. Την υπ’ αριθμ. 1093246/5486/ 0016/16.10.2000 απόφαση 
του Υπουργού Οικονομικών (ΦΕΚ Β'/1292/24.10.2000) «Κα¬ 
θορισμός κατηγοριών και κλάσεων των ειδικών εντύπων 
παραβολών σε ΕΥΡΩ». 

4. Την ανάγκη καθορισμού νέας κατηγορίας και κλάσεων 
ειδικών εντύπων παραβολών «Κ.Τ.Ε.Ο. - Φ.Π.Α.» προς διευ¬ 
κόλυνση των συναλλαγών και την καλύτερη εξυπηρέτηση 
των πολιτών. Επίσης την ανάγκη συμπλήρωσης της Α.Υ.Ο. 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

1093246/5486/0016/16.10.2000 «Καθορισμός κατηγοριών και 
κλάσεων των ειδικών εντύπων παραβολών σε ευρώ». 

5. Την υπ' αριθμ. 37930/ΔΙΟΕ 1264/14.10.2005 (ΦΕΚ 1432/Β') 
απόφαση του Πρωθυπουργού και του Υπουργού Οικονομίας 
και Οικονομικών «Καθορισμός αρμοδιοτήτων των Υφυπουρ¬ 
γών Οικονομίας και Οικονομικών». 

6. Το γεγονός ότι από τις διατάξεις της παρούσας προκα- 
λείται δαπάνη στον Κρατικό Προϋπολογισμό ανάλογη κάθε 
φορά του κόστους εκτύπωσης των απαιτούμενων εντύπων, 
η οποία σε ετήσια βάση υπολογίζεται σε πενήντα χιλιάδες 
(50.000) ΕΥΡΩ και η σχετική πίστωση είναι εγγεγραμμένη 
στον ΚΑΕ 0899 του Ε.Φ.23-110, αποφασίζουμε: 

Α. Εκδίδουμε νέα κατηγορία ειδικών εντύπων παραβο¬ 
λών με την ονομασία «ΠΑΡΑΒΟΛΑ Κ.Τ.Ε.Ο. - Φ.Π.Α.», στις 
κλάσεις 0,50 - 1 - 2 - 3 - 4 - 5 - 6 - 7 - 8 - 9 - 10 - 20 -30 
- 40 - 50 ευρώ. 

Με τα παράβολα «Κ.Τ.Ε.Ο. - Φ.Π.Α.» εισπράττονται έσοδα 
του Δημοσίου τα οποία προέρχονται από την είσπραξη των 
τελών των τεχνικών ελέγχων που διενεργούνται στα Δημό¬ 
σια Κ.Τ.Ε.Ο. και για όσες περιπτώσεις υπάγονται σε Φ.Π.Α. 

Στις παραπάνω κλάσεις περιλαμβάνεται ο Φόρος Προστι¬ 
θέμενης Αξίας (Φ.Π.Α.) 19% (και όπως αναμορφώνεται κάθε 
φορά ο εν λόγω κανονικός συντελεστής), ο οποίος εξευρί¬ 
σκεται με τους κανόνες της εσωτερικής υφαίρεσης. 

Τα έσοδα από τη διάθεση των εντύπων παραβολών 
«Κ.Τ.Ε.Ο. - Φ.Π.Α.», εισάγονται στον Κ.Α.Ε. 1375 «Ειδικά τέλη 
διενέργειας τεχνικού ελέγχου οχημάτων», ενώ ο αναλογών 
Φ.Π.Α. στον Κ.Α.Ε. 1119 «Φ.Π.Α. σε κάθε είδους λοιπές δρα¬ 
στηριότητες που εισπράττεται μέσω Δ.Ο.Υ.». 

Ο χρωματισμός των εντύπων θα είναι ιώδης. 

Τα παράβολα «ΚΤΕΟ-ΦΠΑ διαθέτονται και από ιδιώτες 
σύμφωνα με την Α.Υ.Ο 1059330/5367/0016/2.6.1997 (ΦΕΚ 
516/Β'/16.6.1997) 

Κατά τα λοιπά χαρακτηριστικά, διαστάσεις, κείμενα, πα¬ 
ραστάσεις, πράξη επιστροφής και κάθε άλλη λεπτομέρεια 
ισχύουν όσα ορίζονται στην Απόφαση του Υπουργού Οι¬ 
κονομικών με αριθμό 1093246/5486/0016/16.10.2000 (ΦΕΚ 
1292/Β'/24.10.2000) καθώς και στην Απόφαση του Υπουργού 
Οικονομίας και Οικονομικών με αριθ. 1057466/4366/0016/07 
.07.2004 (ΦΕΚ 1151/Β'/30.7.2004). 

Τα ανωτέρω έντυπα θα τεθούν σε κυκλοφορία μόλις 
εκτυπωθούν από το Ι.Ε.Τ.Α. της Τράπεζας της Ελλάδος. 

Β. Συμπληρώνουμε στις παρ.3 και 10 της Απόφασής μας 
με αριθ. 1093246/5486/0016/16.10.2000 «Καθορισμός κατη¬ 
γοριών και κλάσεων των ειδικών εντύπων παραβολών σε 
ευρώ», εδάφια (α) και (β) αντίστοιχα ως εξής: 

α. Τα στοιχεία της πρόσθιας πλευράς όλων των εντύπων 
συμπληρώνονται με ευθύνη του ενδιαφερομένου. 

β. Για την επιστροφή του προϊόντος των εντύπων πα¬ 
ραβολών δεν είναι απαραίτητη η προσκόμιση του «απο¬ 
κόμματος». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Ιουλίου 2007 

Ο ΥΦΥΠΟΥΡΓΟΣ 

ΑΝΤΩΝΙΟΣ ΜΠΕΣΑΣ 
-♦- 

Αριθμ. 2/36658/0022 (4) 

Καθιέρωση υπερωριακής εργασίας υπαλλήλων της Υπηρε¬ 
σίας Δημοσιονομικού Ελέγχου του Γ.Λ.Κ. στη Νομαρ¬ 
χία Αθηνών. 

Ο ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 90 του «Κώδικα για την Κυ¬ 


βέρνηση και τα Κυβερνητικά όργανα», όπως κυρώθηκε με 
το άρθρο πρώτο του π.δ. 63/2005. 

2. Τις διατάξεις του άρθρου 16 του ν. 3205/2003 (ΦΕΚ 
297/Α/23.12.2003). 

3. Την υπ’ αριθμ. 2/49256/0004/23.11.2006 (ΦΕΚ 1816/ 
Β/12.12.2006) Απόφαση μεταβίβασης αρμοδιοτήτων και της 
εξουσίας να υπογράφουν «Με εντολή Υφυπουργού» στο 
Γενικό Γραμματέα Δημοσιονομικής Πολιτικής, στους Γενι¬ 
κούς Διευθυντές και στους Προϊσταμένους Διευθύνσεων και 
Τμημάτων του Γ.Λ.Κ. και της Γ ενικής Διεύθυνσης Δημόσιας 
Περιουσίας και Εθνικών Κληροδοτημάτων 

4. Τα υπ’ αριθμ. 8795/8.6.2007 και 2/36658/0004/16.7.2007 
έγγραφα της Υπηρεσίας Δημοσιονομικού Ελέγχου του Γ.Λ.Κ. 
στη Νομαρχία Αθηνών και της Διεύθυνσης 4ης Προσωπικού 
αντίστοιχα, με τα οποία ζητείται καθιέρωση υπερωριακής 
εργασίας για τους εν λόγω υπαλλήλους. 

5. Το γεγονός ότι από την απόφαση αυτή προκαλείται 
δαπάνη ύψους 27.300 € περίπου σε βάρος του Κρατικού 
Προϋπολογισμού οικονομικού έτους 2007, η οποία θα αντι- 
μετωπισθεί από τις εγγεγραμμένες πιστώσεις Ειδικού Φο¬ 
ρέα 23-140 και ΚΑΕ 0511, αποφασίζουμε: 

Εγκρίνουμε την καθιέρωση απογευματινής υπερωριακής 
εργασίας για είκοσι (20) υπαλλήλους της Υπηρεσίας Δημο¬ 
σιονομικού Ελέγχου του Γ.Λ.Κ. στη Νομαρχία Αθηνών και 
μέχρι 60 ώρες τον μήνα ανά υπάλληλο, κατά το χρονικό 
διάστημα από 1.9.2007 μέχρι 31.12.2007. 

Στην ανωτέρω υπερωριακή εργασία η οποία θα πραγμα¬ 
τοποιείται κατά τις εργάσιμες ημέρες, μπορούν να μετέ¬ 
χουν και περισσότεροι υπάλληλοι καθώς και αποσπασμένοι 
εντός του ανωτέρω συνολικού αριθμού ωρών, που εγκρί- 
νονται με την παρούσα απόφαση. 

Η κατανομή των ωρών, η συγκρότηση των συνεργεί¬ 
ων και η περιγραφή των συγκεκριμένων εργασιών που θα 
πραγματοποιηθούν θα γίνει με αποφάσεις του Διευθυντή 
της Υ.Δ.Ε. στη Νομαρχία Αθηνών. Οι αποφάσεις αυτές θα 
κοινοποιούνται στη Δ-4 Προσωπικού και στο Γ ραφείο του 
Γ ενικού Γ ραμματέα. 

Με την ολοκλήρωση της υπερωριακής εργασίας, η εκτέ¬ 
λεση των προαναφερόμενων εργασιών και η παράδοση του 
έργου θα βεβαιώνεται εγγράφως στη Δ-4 Προσωπικού του 
Γ.Λ.Κ. από τον Διευθυντή της Υπηρεσίας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 25 Ιουλίου 2007 

Με εντολή Υφυπουργού 

Ο Γ ενικός Γ ραμματέας 
Δημοσιονομικής Πολιτικής 
ΓΕΩΡΓΙΟΣ ΚΟΥΡΗΣ 

-♦- 

Αριθμ. 2/38662 /0022 (5) 

Καθιέρωση υπερωριακής εργασίας υπαλλήλων της Υπηρε¬ 
σίας Δημοσιονομικού Ελέγχου του Γ.Λ.Κ. στο Υπ. Μετα¬ 
φορών και Επικοινωνιών. 

Ο ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 90 του «Κώδικα για την Κυ¬ 
βέρνηση και τα Κυβερνητικά όργανα», όπως κυρώθηκε με 
το άρθρο πρώτο του π.δ. 63/2005. 

2. Τις διατάξεις του άρθρου 16 του ν. 3205/2003 (ΦΕΚ 
297/Α/23.12.2003). 

3. Την υπ’ αριθμ. 2/49256/0004/23.11.2006 (ΦΕΚ 1816/ 
Β/12.12.2006) Απόφαση μεταβίβασης αρμοδιοτήτων και της 
εξουσίας να υπογράφουν «Με εντολή Υφυπουργού» στο 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Γενικό Γραμματέα Δημοσιονομικής Πολιτικής, στους Γενι¬ 
κούς Διευθυντές και στους Προϊσταμένους Διευθύνσεων και 
Τμημάτων του Γ.Λ.Κ. και της Γενικής Διεύθυνσης Δημόσιας 
Περιουσίας και Εθνικών Κληροδοτημάτων 

4. Τα υπ’ αριθμ. 3702/19.6.2007, και 2/38662/0004/5.7.2007 
έγγραφα της Υπηρεσίας Δημοσιονομικού Ελέγχου του Γ.Λ.Κ. 
στο Υπ. Μεταφορών και Επικοινωνιών και της Διεύθυνσης 
4ης Προσωπικού αντίστοιχα, με τα οποία ζητείται καθιέρωση 
υπερωριακής εργασίας για του;εν λόγω υπαλλήλους. 

5. Το γεγονός ότι από την απόφαση αυτή προκαλείται 
δαπάνη ύψους 11.300 € περίπου σε βάρος του Κρατικού 
Προϋπολογισμού οικονομικού έτους 2007, η οποία θα αντι- 
μετωπισθεί από τις εγγεγραμμένες πιστώσεις Ειδικού Φο¬ 
ρέα 23-140 και ΚΑΕ 0511, αποφασίζουμε: 

Εγκρίνουμε την καθιέρωση απογευματινής υπερωριακής 
εργασίας για έντεκα (11) υπαλλήλους της Υπηρεσίας Δη¬ 
μοσιονομικού Ελέγχου του Γ.Λ.Κ. στο Υπ. Μεταφορών και 
Επικοινωνιών και μέχρι 60 ώρες τον μήνα ανά υπάλληλο, 
κατά το χρονικό διάστημα από 1.9.2007 μέχρι 30.11.2007. 

Στην ανωτέρω υπερωριακή εργασία η οποία θα πραγμα¬ 
τοποιείται κατά τις εργάσιμες ημέρες, μπορούν να μετέ¬ 
χουν και περισσότεροι υπάλληλοι καθώς και αποσπασμένοι 
εντός του ανωτέρω συνολικού αριθμού ωρών, που εγκρί- 
νονται με την παρούσα απόφαση. 

Η κατανομή των ωρών, η συγκρότηση των συνεργεί¬ 
ων και η περιγραφή των συγκεκριμένων εργασιών που θα 
πραγματοποιηθούν θα γίνει με αποφάσεις του Διευθυντή 
της Υ.Δ.Ε. στο Υπουργείο Μεταφορών & Επικοινωνιών. Οι 
αποφάσεις αυτές θα κοινοποιούνται στη Δ-4 Προσωπικού 
και στο Γ ραφείο του Γ ενικού Γ ραμματέα. 

Με την ολοκλήρωση της υπερωριακής εργασίας, η εκτέ¬ 
λεση των προαναφερόμενων εργασιών και η παράδοση του 
έργου θα βεβαιώνεται εγγράφως στη Δ-4 Προσωπικού του 
Γ.Λ.Κ. από τον Διευθυντή της Υπηρεσίας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 25 Ιουλίου 2007 

Με εντολή Υφυπουργού 

Ο Γ ενικός Γ ραμματέας 
Δημοσιονομικής Πολιτικής 
ΓΕΩΡΓΙΟΣ ΚΟΥΡΗΣ 

-♦- 

Αριθμ. Φ.500/102/83446/Ε5 (6) 

Καθορισμός θέσεων πρακτικής άσκησης σπουδαστών Τ.Ε.Ι. 
- Τμήματος Βρεφονηπιοκομίας στους Δημοτικούς Παι¬ 
δικούς και Βρεφονηπιακούς Σταθμούς Ζεφυρίου, Νο¬ 
μού Αττικής. 

ΟΙ ΥΦΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΚΑΙ 
ΑΠΟΚΕΝΤΡΩΣΗΣ - 
ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθ. 12, παρ. 1 εδαφ. Δ' του ν. 1351/1983 
(ΦΕΚ Α' 56) «Εισαγωγή σπουδαστών στην Τριτοβάθμια 
Εκπαίδευση και άλλες διατάξεις». 

2. Τις διατάξεις του άρθρου 90 του «Κώδικα για την Κυ¬ 
βέρνηση και τα Κυβερνητικά όργανα», όπως κυρώθηκε με 
το άρθρο πρώτο του π.δ. 63/2005. 


3. Τις διατάξεις της Ε5/1987/16.6.1994 εγκυκλίου του ΥΠΕ- 
ΠΘ, σχετικά με την έναρξη της πρακτικής άσκησης. 

4. Τις διατάξεις της Ε5/1303/3.3.1986 (ΦΕΚ Β' 168) διυ¬ 
πουργικής απόφασης «ασφάλιση σπουδαστών ΤΕΙ κατά τη 
διάρκεια της πρακτικής τους άσκησης». 

5. Τις διατάξεις του άρθρου 51 του ν. 1892/1990 (ΦΕΚ Α' 101) 
σχετικά με την επαναοριοθέτηση του δημοσίου τομέα. 

6. Τις διατάξεις της παρ. 4 του άρθ. 11 του ν. 2327/1995 
(ΦΕΚ Α' 156) «Εθνικό Συμβούλιο Παιδείας ρύθμιση θεμάτων 
έρευνας παιδείας και μετεκπαίδευσης εκπαιδευτικών και 
άλλες διατάξεις». 

7. Τις διατάξεις του άρθρου 22, παρ. 3, εδ. α του 
ν. 2362/1995 (ΦΕΚ 247/Α/27.11.1995) «περί δημοσίου λογιστικού 
ελέγχου των δαπανών του κράτους και άλλες διατάξεις». 

8. Το άρθ. 40 του ν. 849/1978 (ΦΕΚ Α' 232) «περί παροχής 
κινήτρων δια την ενίσχυσιν της περιφερειακής και οικο¬ 
νομικής αναπτύξεως της χώρας», όπως συμπληρώθηκε με 
το άρθ. 8 του ν. 2129/1993 (ΦΕΚ Α' 57) «αύξηση συντάξεων 
και άλλες διατάξεις». 

9. Την υπ’ αριθμ. 2025805/2917/0022/22.4.1993 διυπουργική 
απόφαση «αύξηση της μηνιαίας αποζημίωσης των σπου¬ 
δαστών των Τεχνολογικών Εκπαιδευτικών Ιδρυμάτων (ΤΕΙ) 
που πραγματοποιούν άσκηση στο επάγγελμα σε υπηρεσίες 
του Δημοσίου, Ο.Τ.Α. και λοιπά Ν.Π.Δ.Δ., επιχειρήσεις και 
οργανισμούς του ευρύτερου δημόσιου τομέα». 

10. Την υπ’ αριθμ. 37930/ΔΙΟΕ1264/ 14.10.2005 απόφαση 
Καθορισμού αρμοδιοτήτων στους Υφυπουργούς Οικονο¬ 
μίας και Οικονομικών. 

11. Την υπ’ αριθμ. ΔΙΔΚ Φ1-2-61395 (ΦΕΚ 527/Β /24.3.2004) 
απόφαση Καθορισμού αρμοδιοτήτων στους Υφυπουργούς 
Εσωτερικών Δημόσιας Διοίκησης και Αποκέντρωσης. 

12. Την υπ’ αριθμ.37876/ΣΤ5/26.4.2004 (ΦΕΚ 608/Β/26.4.2004) 
απόφαση του Πρωθυπουργού και Υπουργού Εθνικής Παιδείας 
και Θρησκευμάτων «Καθορισμός αρμοδιοτήτων των Υφυπουρ¬ 
γών του Υπουργείου Εθνικής Παιδείας και Θρησκευμάτων». 

13. Το με αρ. 62/14.3.2007 έγγραφο της Περιφερειακής 
Διεύθυνσης Δυτικής Αττικής. 

14. Το γεγονός ότι από τις διατάξεις της απόφασης αυ¬ 
τής προκαλείται δαπάνη το ύφος της οποίας αναφέρεται 
στην παρ. 4 της παρούσας απόφασης, στην οποία επίσης 
αναφέρεται και η εγγραφή της πίστωσης στον οικείο προ¬ 
ϋπολογισμό για την κάλυψή της, αποφασίζουμε: 

1. Καθορίζουμε τέσσερις (4) θέσεις πρακτικής άσκησης 
σπουδαστών Τ.Ε.Ι -Τμήματος Βρεφονηπιοκομίας στους Δη¬ 
μοτικούς Παιδικούς & Βρεφονηπιακούς Σταθμούς Ζεφυρίου, 
Νομού Αττικής. 

2. Η πρακτική άσκηση των σπουδαστών Τ.Ε.Ι πραγματο¬ 
ποιείται για ένα εξάμηνο αρχίζοντας από 1.4.07. 

3. Οι αποζημιώσεις και οι ασφαλιστικές εισφορές των 
ασκουμένων σπουδαστών Τ.Ε.Ι βαρύνουν τον προϋπολογι¬ 
σμό των Δημοτικών Παιδικών και Βρεφονηπιακών Σταθμών 
Ζεφυρίου, Νομού Αττικής. 

4. Από τις διατάξεις της απόφασης αυτής προκαλείται δα¬ 
πάνη σε βάρος του προϋπολογισμού του Κ.Α. 10.6041.03. 

6.624,00 ΕΥΡΩ (4 θέσεις χ 184 ΕΥΡΩ χ 9 μήνες) για το 
έτος 2007 και 

8.832,00 ΕΥΡΩ (4 θέσεις χ 184 ΕΥΡΩ χ 12 μήνες) για καθένα 
από τα επόμενα οικονομικά έτη. 

Για την ανωτέρω δαπάνη έχει εγγράφει η αντίστοιχη 
πίστωση στον προϋπολογισμό του 2007. Αντίστοιχη πίστω¬ 
ση θα εγγράφεται στους προϋπολογισμούς των Σταθμών 
αυτών για μία πενταετία τουλάχιστον. 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

5. Η απόφαση αυτή, της οποίας η ισχύς ανατρέχει από το 
χρόνο ανάληψης της πρακτικής άσκησης, να δημοσιευθεί 
στην Εφημερίδα της Κυβερνήσεως. 

Αθήνα, 25 Ιουλίου 2007 

οι ΥΦΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΟΙΚΟΝΟΜΙΑΣ 

ΚΑΙ ΑΠΟΚΕΝΤΡΩΣΗΣ ΚΑΙ ΟΙΚΟΝΟΜΙΚΩΝ 

Α. ΝΑΚΟΣ Π. ΔΟΥΚΑΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Σ. ΤΑΛΙΑΔΟΥΡΟΣ 
-♦- 

Αριθμ. 623 (7) 

Συμπληρωματικά μέτρα για τη ρύθμιση θεμάτων διακίνη¬ 
σης των συμπύρηνων ροδάκινων. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΚΑΙ 
ΑΠΟΚΕΝΤΡΩΣΗΣ - 
ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ - 
ΔΗΜΟΣΙΑΣ ΤΑΞΗΣ 

Έχοντας υπόψη: 

1. Τις διατάξεις: 

α) του άρθρου 1 παρ. 1, 2 και 3 του ν. 1338/1983 «Εφαρμογή 
του Κοινοτικού Δικαίου» (ΦΕΚ Α' 34) όπως τροποποιήθηκε 
με το άρθρο 6 του ν. 1440/1984 «Συμμετοχή της Ελλάδας 
στο κεφάλαιο της Ευρωπαϊκής Κοινότητας Άνθρακος και 
Χάλυβος του Οργανισμού Εφοδιασμού ΕΕΙΒΑΤΟΜ» (ΦΕΚ 
Α' 70) και του άρθρου 3 του ν. 1338/1983 (ΦΕΚ Α' 34) όπως 
αυτό αντικαταστάθηκε από το άρθρο 65 του ν. 1892/1990 
«Για τον εκσυγχρονισμό και την ανάπτυξη και άλλες δια¬ 
τάξεις» (ΦΕΚ Α' 101), 

β) του άρθρου 22, παρ. 3 του ν. 992/1979 «Περί οργανώ- 
σεως των Διοικητικών Υπηρεσιών για την Εφαρμογή της 
Συνθήκης Προσχώρησης της Ελλάδος στις Ευρωπαϊκές 
Κοινότητες και ρύθμισης συναφών θεσμικών και οργανω¬ 
τικών θεμάτων», (ΦΕΚ Α' 280), 

γ) του ν. 3325/2005, «Ιδρυση και λειτουργία βιομηχανικών 
- βιοτεχνικών εγκαταστάσεων στο πλαίσιο της αειφόρου 
ανάπτυξης και άλλες διατάξεις» (ΦΕΚ Α' 68), 

δ) Του άρθρου 90 του «Κώδικα Νομοθεσίας για την Κυ¬ 
βέρνηση και τα Κυβερνητικά Όργανα» που κυρώθηκε με το 
άρθρο πρώτο του υπ’ αριθμ. 63/2005 Προεδρικού Διατάγ¬ 
ματος «Κωδικοποίηση της νομοθεσίας για την Κυβέρνηση 
και τα Κυβερνητικά Όργανα» (ΦΕΚ Α' 98), 

2. Τις διατάξεις του Κανονισμού (ΕΚ) του Συμβουλίου 
2201/1996 (Ι_297/21.11.1996), των Κανονισμών (ΕΚ) της Επι¬ 
τροπής 1432/2003 (1203/12.8.2003), 1433/2003(1203/12.8.2003), 
217/2002 (135/06.02.2002), και τις διατάξεις του Κανονισμού 
(ΕΚ) της Επιτροπής 1535/2003 (1218/30.08.2003) όπως τρο¬ 
ποποιήθηκε με τον Κανονισμό 444/2004 (172/11.03.2004), 

3. Την υπ’ αριθμ. 27060/12.8.2004 (ΦΕΚ Β 1286) «Διάθεση 
στη μεταποίηση βιομηχανικών ροδάκινων και αχλαδιών 
περιόδου 2004/2005 και εφεξής». 

4. Το π.δ. 202/23.9.2004 «Διορισμός Υπουργού Αγροτικής 
Ανάπτυξης και Τροφίμων». 

5. Την υπ’ αριθμ. Υ132/11.10.2004 απόφαση του Πρωθυπουρ¬ 
γού και του Υπουργού Αγροτικής Ανάπτυξης και Τροφίμων 
«Ανάθεση αρμοδιοτήτων στον Υφυπουργό Αγροτικής Ανά¬ 
πτυξης και Τροφίμων Αλ. Κοντό» (Β' 1533). 

6. Την υπ’ αριθμ. ΔΙΔΚ/Φ. 1/2/6139/23.3.2004 (ΦΕΚ 527/ 
τ.Β'/24.3.2004) κοινή απόφαση του Πρωθυπουργού και του 
Υπουργού Εσωτερικών, Δημόσιας Διοίκησης και Αποκέντρω¬ 


σης, για την ανάθεση αρμοδιοτήτων στους Υφυπουργούς 
Εσωτερικών, Δημόσιας Διοίκησης και Αποκέντρωσης. 

7. Το γεγονός ότι έχουν παρατηρηθεί παρατυπίες στη 
διακίνηση των συμπύρηνων ροδάκινων. 

8. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

Άρθρο 1 

Σκοπός 

Με την παρούσα απόφαση, σε εφαρμογή των Καν (Ε.Κ) 
της παραγράφου 2 του προοιμίου της παρούσης λαμβά- 
νονται συμπληρωματικά μέτρα στον τομέα των συμπύρη¬ 
νων ροδάκινων προκειμένου να εξασφαλιστεί η ποσοτική 
και ποιοτική παραλαβή της πρώτης ύλης των συμπύρηνων 
ροδάκινων που προορίζονται για τη μεταποίηση και την 
εμπορική αξιοποίησή τους καθώς και την διασφάλιση των 
όρων υγιεινής και ασφάλειας των εν λόγω προϊόντων. 

Άρθρο 2 

Διακίνηση συμπύρηνων ροδάκινων 

Τα συμπύρηνα ροδάκινα διακινούνται υποχρεωτικά μέσα 
από Κέντρα συγκέντρωσης-παραλαβής τα οποία πληρούν 
τις προϋποθέσεις του άρθρου 3 της παρούσας και διαθέ¬ 
τουν σχετική έγκριση του οικείου Νομάρχη. 

Άρθρο 3 

Έγκριση λειτουργίας Κέντρων 
συγκέντρωση - παραλαβής 

1. Οι φορείς που επιθυμούν να τύχουν σχετικής έγκρι¬ 
σης από τον οικείο Νομάρχη υποβάλλουν μέχρι 30 Απρι¬ 
λίου κάθε έτους σχετική αίτηση στη Διεύθυνση Αγροτικής 
Ανάπτυξης της οικείας Νομαρχιακής Αυτοδιοίκησης που 
εδρεύει το εν λόγω Κέντρο συγκέντρωσης - παραλαβής. 
Η διάρκεια ισχύος της σχετικής έγκρισης καλύπτει την 
τρέχουσα εμπορική περίοδο των συμπύρηνων ροδάκινων 
κάθε έτος. 

2. Απαραίτητα δικαιολογητικά και προϋποθέσεις για την 
παραπάνω έγκριση που υποβάλλονται μαζί με τη σχετική 
αίτηση είναι: 

- Φορολογικά στοιχεία του αιτούντος φορέα (ΑΦΜ, τα¬ 
χυδρομική διεύθυνση, εταιρικό καταστατικό, βεβαίωση 
έναρξης εργασιών κλπ) 

- Περιγραφή του Κέντρου συγκέντρωσης - παραλαβής 
όπου θα αναφέρεται με λεπτομέρεια η υποδομή που δια¬ 
θέτει, η οποία απαραίτητα πρέπει να περιλαμβάνει γεφυ¬ 
ροπλάστιγγα 15 τόνων, χώρο γραφείων, μηχανογράφηση, 
τηλέφωνο, τηλεομοιότυπο, κλούβες, παλετοκιβώτια, παλέ- 
τες πολλαπλής χρήσης, περονοφόρα οχήματα. 

- Φορολογική ενημερότητα αιτούντος φορέα 

Εγγυητική επιστολή του αιτούντος φορέα ύψους 20.0006 

αναγνωρισμένης στην Ελλάδα Τραπέζης υπέρ του Ελλη¬ 
νικού Δημοσίου σε πρώτη ζήτηση και άνευ όρων, για την 
καλή λειτουργία του Κέντρου συγκέντρωσης- παραλαβής, 
η οποία θα επιστρέφεται μετά το πέρας των σχετικών 
εργασιών και ειδικότερα με το πέρας της εμπορικής περι¬ 
όδου των συμπύρηνων ροδάκινων και την καλή λειτουργία 
των κέντρων. 

- Αναλυτική κατάσταση των παραγωγών που θα πα¬ 
ραδώσουν στο κάθε Κέντρο συγκέντρωσης- παραλαβής 
συμπύρηνα ροδάκινα όπου θα αναφέρεται και ο αριθμός 
μητρώου ΟΣΔΕ εκάστου αγροτεμαχίου από το οποίο αυτά 
προέρχονται. 

- Υπεύθυνη δήλωση του αιτούντος φορέα ότι οι παραγω¬ 
γοί που περιλαμβάνονται στην παραπάνω κατάσταση είναι 




20102 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


μέλη μόνο σε μία Οργάνωση/ ομάδα Παραγωγών για τα 
συγκεκριμένα προϊόντα που αναφέρονται στην παρούσα. 

Αρθρο 4 

Σύσταση Ειδικών Επιτροπών εξέτασης 
και αξιολόγησης αιτήσεων 

1. Για την υλοποίηση του σκοπού της παρούσας, με από¬ 
φαση του οικείου Νομάρχη, συστήνονται Ειδικές τριμελείς 
Επιτροπές στις παρακάτω Νομαρχιακές Αυτοδιοικήσεις: 
Πέλλας, Ημαθίας, Λάρισας, Πιερίας, Κοζάνης και Φλώρι¬ 
νας. 

2. Οι Ειδικές τριμελείς Επιτροπές αποτελούνται: 

α) από δύο υπάλληλους της Δ/νσης Α.Α. της οικείας Νο¬ 
μαρχιακής Αυτοδιοίκησης με τους αναπληρωτές τους 

β) από ένα εκπρόσωπο των Οργανώσεων/Ομάδων Πα¬ 
ραγωγών που δραστηριοποιούνται σε κάθε νομό που 
αναφέρονται στην παρ. 1 του παρόντος άρθρου, με τον 
αναπληρωτή του. 

3. Έργο της Ειδικής Επιτροπής είναι: 

Η εξέταση και αξιολόγηση των αιτήσεων για τη χορήγηση 
έγκρισης λειτουργίας των Κέντρων συγκέντρωσης-παραλα- 
βής και η σχετική εισήγηση προς το Νομάρχη Ο έλεγχος για 
τη σωστή λειτουργία των παραπάνω Κέντρων συγκέντρωσης 
- παραλαβής συμπύρηνων ροδάκινων και της τήρησης των 
διαδικασιών και των σχετικών παραστατικών παραλαβής. 
Σ’αυτή την περίπτωση η Ειδική Επιτροπή θα συνεπικουρείται 
και από έναν υπάλληλο της Υπηρεσίας Ειδικών Ελέγχων (ΥΠ. 
Ε.Ε) του Υπουργείου Οικονομίας και Οικονομικών ή υπάλλη¬ 
λο των Δ.Ο.Υ των Νομών που θα λειτουργήσουν οι Ειδικές 
Επιτροπές. Οι εν λόγω υπάλληλοι ορίζονται κάθε έτος με 
απόφαση του οικείου Νομάρχη, πριν από την έναρξη της 
εμπορικής περιόδου των συμπύρηνων ροδάκινων. 

Αρθρο 5 

Έλεγχοι 

1. Η Ειδική Επιτροπή του άρθρου 4 της παρούσας, κατά το 
στάδιο εξέτασης των αιτήσεων για τη χορήγηση έγκρισης 
λειτουργίας, διενεργεί επιτόπιους ελέγχους στα Κέντρα 
συγκέντρωσης - παραλαβής συμπύρηνων ροδάκινων. Ο 
έλεγχος αυτός αφορά την διαπίστωση τήρησης των απαι¬ 
τήσεων του άρθρου 3 της παρούσας. 

2. Επιπλέον η ως άνω Ειδική Επιτροπή διενεργεί τακτικούς 
ή/και αιφνιδιαστικούς ελέγχους για τη διαπίστωση τήρησης 
ή όχι των απαιτήσεων και όρων χορήγησης της έγκρισης 
λειτουργίας καθώς και των υποχρεώσεων που απορρέουν 
από αυτήν. Οι αιφνιδιαστικοί έλεγχοι πραγματοποιούνται 
ιδίως μετά από έγγραφες επώνυμες καταγγελίες υπόνοιες 
ή/και μετά από ενημέρωση από άλλες αρχές ελέγχου κατά 
τη διενέργεια ελέγχων αρμοδιότητάς τους 

3. Κατά τη διενέργεια των ελέγχων του παρόντος άρθρου 
οι ελεγχόμενοι υποχρεούνται να διευκολύνουν τα μέλη της 
Ειδικής Επιτροπής θέτοντας στη διάθεση τους κάθε ζητού¬ 
μενο αποδεικτικό στοιχείο και επιτρέπουν την ελεύθερη 
πρόσβαση τους σης εγκαταστάσεις του Κέντρου συγκέ- 
ντρωσης-παραλαβής. Η Ειδική Επιτροπή, όταν απαιτείται, δύ- 
ναται να ζητήσει την συνδρομή των Αστυνομικών Αρχών. 

4. Μετά το πέρας κάθε ελέγχου τα μέλη της Ειδικής 
Επιτροπής συντάσσουν Έκθεση ελέγχου είτε διαπιστωθεί 
παράβαση των διατάξεων της παρούσας είτε όχι. Την έκ¬ 
θεση ελέγχου συνυπογράφει και ο ελεγχόμενος ο οποίος 
δύναται να καταγράφει επί αυτής τις τυχόν επιφυλάξεις 
του επί των παρατηρήσεων ή διαπιστώσεων των μελών 
της Ειδικής Επιτροπής. 

5. Οι έλεγχοι γίνονται με σεβασμό προς τα δικαιώμα¬ 
τα των ελεγχομένων και τα μέλη της Ειδικής Επιτροπής 


ενημερώνουν τους ελεγχόμενους για τους σκοπούς του 
ελέγχου. 

Αρθρο 6 
Κυρώσεις 

1. Εφόσον κατά τη διενέργεια των ελέγχων του άρθρου 

5 της παρούσας διαπιστώνονται παραβάσεις των όρων 
χορήγησης της έγκρισης λειτουργίας και των υποχρεώ¬ 
σεων που απορρέουν από την εφαρμογή της παρούσας 
επιβάλλονται οι ακόλουθες κυρώσεις: 

α) Πρόστιμο ύψους από 20.000€ έως 100.000€ 

β) προσωρινή ανάκληση της έγκρισης επί χρονικό δι¬ 
άστημα που σαφώς καθορίζεται στην σχετική απόφαση 
ανάκλησης. Η προσωρινή ανάκληση αίρεται μόνον εφόσον 
μετά από επιτόπιο έλεγχο της Ειδικής Επιτροπής διαπι¬ 
στωθεί η πλήρης συμμόρφωση του φορέα προς τα ληπτέα 
μέτρα που σαφώς καθορίζονται στην σχετική απόφαση 
του οικείου Νομάρχη. 

γ) οριστική ανάκληση της έγκρισης λειτουργίας του 
Κέντρου συγκέντρωσης-παραλαβής και την κατάπτωση 
της εγγυητικής επιστολής 20.000 € υπέρ του ελληνικού 
Δημοσίου. 

Αρμόδια για την υλοποίηση της σχετικής απόφασης του 
οικείου Νομάρχη στις περιπτώσεις β) και γ) του παρόντος 
άρθρου είναι η Ειδική Επιτροπή που προβαίνει σε σφράγι¬ 
ση των εγκαταστάσεων και του σχετικού εξοπλισμού του 
Κέντρου συγκέντρωσης-παραλαβής. Εφόσον απαιτείται, η 
Ειδική Επιτροπή δύναται να ζητά την συνδρομή των Αστυ¬ 
νομικών Αρχών. 

Οι κυρώσεις αυτές επιβάλλονται με απόφαση του οικείου 
Νομάρχη μετά από εισήγηση της Ειδικής Επιτροπής. 

2. Εφόσον πρόκειται για εγκατάσταση που λειτουργεί ως 
Κέντρο συγκέντρωσης-παραλαβής συμπύρηνων ροδάκινων 
χωρίς να διαθέτει τη σχετική έγκριση του οικείου Νομάρχη, 
επιβάλλονται οι ακόλουθες κυρώσεις: 

α) άμεση σφράγιση της εν λόγω εγκατάστασης και δια¬ 
κοπή της λειτουργίας της 

β) επιβολή προστίμου από 50.000 € μέχρι 100.000 € στο 
υπεύθυνο λειτουργίας, φυσικό ή νομικό πρόσωπο, που 
κλιμακώνεται λαμβάνοντας υπόψη την αρχή της αποτε- 
λεσματικότητας, αποτρεπτικότητας και αναλογικότητας 
συνεκτιμώντας ιδίως το κύκλο εργασιών, τη διάρκεια και 
το υπότροπο της παράβασης. 

Οι κυρώσεις αυτές επιβάλλονται με απόφαση του οικείου 
Νομάρχη μετά από εισήγηση της Ειδικής Επιτροπής. 

3. Τα παραπάνω πρόστιμα επιβάλλονται πέραν των οποι- 
οδήποτε ποινικών, αστικών ή άλλων διοικητικών κυρώσεων 
που προβλέπονται από άλλες κείμενες κοινοτικές ή εθνικές 
διατάξεις και αποτελούν έσοδα του Κεντρικού Ταμείου 
Γεωργίας Κτηνοτροφίας και Δασών (Κ.Τ.Γ.Κ και Δασών) 
και εισπράπονται σύμφωνα με τις διατάξεις του Κώδικα 
Εισπράξεων Δημοσίων Εσόδων (Κ.Ε.Δ.Ε.) 

4. Σε όποιον υποβάλλει ψευδή Υπεύθυνη δήλωση, κατά 
το αρ. 3 της παρούσης επιβάλλεται φυλάκιση τουλάχιστον 

6 μηνών. 

Αρθρο 7 
Ενστάσεις 

Κατά των αποφάσεων των οικείων Νομαρχών με τις 
οποίες επιβάλλονται οι κυρώσεις του άρθρου 6 δύνανται 
οι ενδιαφερόμενοι φορείς να καταθέτουν ένσταση, εντός 
αποκλειστικής προθεσμίας 10 ημερών από την ημερομηνία 
κοινοποίησης με απόδειξη της σχετικής απόφασης επιβο¬ 
λής στην Δ/νση Μεταποίησης Τυποποίησης και Ποιοτικού 
Ελέγχου Προϊόντων Φυτικής Παραγωγής (ΜΤ&ΠΕ ΠΦΠ) του 
Υπουργείου Αγροτικής Ανάπτυξης και Τροφίμων. 

Η ένσταση εξετάζεται από τριμελή επιτροπή η οποία 
συγκροτείται από τον Υπουργό Αγροτικής Ανάπτυξης και 
Τροφίμων. Κατά την συζήτηση της ένστασης μπορεί ο εν¬ 
διαφερόμενος να προσέλθει στην επιτροπή και να εκθέσει 
τις απόψεις του. 

Οι προτάσεις της τριμελούς επιτροπής διαβιβάζονται 
στον Γενικό Γραμματέα του Υπουργείου Αγροτικής Ανά¬ 
πτυξης και Τροφίμων ο οποίος αποφασίζει για την αποδοχή 
ή μη των εν λόγω ενστάσεις και επιβάλλονται οι προβλε- 
πόμενες κυρώσεις. 

Άρθρο 8 
Έναρξη ισχύος 

1. Η παρούσα απόφαση ισχύει από την ημερομηνία δημο¬ 
σίευσης της στην Εφημερίδα της Κυβερνήσεως. 

2. Με την έναρξη ισχύος της παρούσας απόφασης καταρ- 
γείται κάθε άλλη διάταξη που ρυθμίζει το θέμα αυτό. 

Άρθρο 9 

Γενικές Διατάξεις 

Αρμόδια Αρχή για την υλοποίηση των διατάξεων της 
παρούσας ορίζεται η Δ/νση Αγροτικής Ανάπτυξης της 
οικείας Νομαρχιακής Αυτοδιοίκησης του άρθρου 4 της 
απόφασης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Ιουλίου 2007 


οι ΥΠΟΥΡΓΟΙ 


ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ 


ΟΙΚΟΝΟΜΙΑΣ 
ΚΑΙ ΟΙΚΟΝΟΜΙΚΩΝ 


ΑΘ. ΝΑΚΟΣ 


Γ. ΑΛΟΓΟΣΚΟΥΦΗΣ 


ΥΦΥΠΟΥΡΓΟΣ 

ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ ΔΗΜΟΣΙΑΣ ΤΑΞΗΣ 


Α. ΚΟΝΤΟΣ 


Β. ΠΟΛΥΔΩΡΑΣ 


♦ 


( 8 ) 

Απόκτηση της Ελληνικής Ιθαγένειας από τον ομογενή Μπα- 
λαμπανασβίλι Νταβίντ (ΒΑΕΑΒΑΝΑδΗνίϋ ΟΑνίϋ) του 
Βασίλιϊ και της Λιουντμίλα. 


Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΚΡΗΤΗΣ 

Με την υπ' αριθμ 553/10.7.2007 απόφαση του Γ ενικού Γ ραμ- 
ματέα Περιφέρειας Κρήτης, που εκδόθηκε σύμφωνα με τις 
κείμενες διατάξεις, γίνεται δεκτή η από 4.11.2004 αίτηση του 
ομογενούς Μπαλαμπανασβίλι Νταβίντ (ΒΑΙ_ΑΒΑΝΑ5ΗνΐΙ_Ι 
ΒΑΝ/Ιϋ) του Βασίλιϊ και της Λιουντμίλα περί απόκτησης της 
Ελληνικής Ιθαγένειας. 

Την Ελληνική Ιθαγένεια αποκτά η ανωτέρω ομογενής από 
της δόσεως του όρκου τουΈλληνα Πολίτη εντός έτους από 
τη δημοσίευση της παρούσης απόφασης στην εφημερίδα 
της Κυβέρνησης. 

Ο Γ ενικός Γ ραμματέας Περιφέρειας 
ΣΕΡΑΦΕΙΜ ΤΣΟΚΑΣ 

-♦- 

Αριθμ. 16657 (9) 

Καθορισμός αριθμού ατόμων που θα απασχοληθούν στο 
Κέντρο Εξυπηρέτησης Πολιτών (ΚΕΠ) του Δήμου Ασί- 
νης με σύμβαση μίσθωσης έργου. 


Η ΓΕΝΙΚΗ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις: 

α) Του ν. 2503/1997 «Διοίκηση, οργάνωση, στελέχωση της 


Περιφέρειας, ρύθμιση θεμάτων για την τοπική αυτοδιοίκηση 
και άλλες διατάξεις» (ΦΕΚ 107/Α/30.5.1997). 

β) Του άρθρου 6 του ν. 2527/1997 «Τροποποίηση και συ¬ 
μπλήρωση διατάξεων ν. 2190/1994 και άλλες διατάξεις» (ΦΕΚ 
206 /Α/8.10.1997) 

γ) Του άρθρου 31 παρ. 11 και 12 του ν. 3013/2002 (ΦΕΚ 
102 Α'). 

δ) Του άρθρου 24 του ν. 3200/2003 (ΦΕΚ 281/Α/ 
9.12.2003). 

ε) Του άρθρου 15 παρ. 1 του ν. 3260/2004 (ΦΕΚ 151/Α/ 
6.8.2004). 

2. Το υπ’ αριθμ. ΔΟΛΚΕΠ/Φ4/231/17998/11.7.2007 έγγρα¬ 
φο του Υπουργείου Εσωτερικών Δημόσιας Διοίκησης και 
Αποκέντρωσης περί κατανομής χιλίων τετρακοσίων είκοσι 
έξι (1.426) συμβάσεων μίσθωσης έργου, διάρκειας έως έξι 
(6) μήνες, στα ΚΕΠ των ΟΤΑ Α’και Β’ βαθμού της Χώρας 
(σύμφωνα με συνημμένο πίνακα) στα οποία λήγουν οι συμ¬ 
βάσεις μίσθωσης έργου κατά το χρονικό διάστημα από 
1.8.2007 έως 31.8.2007. 

3. Την από 8.4.2002 Γνωμοδότηση του Νομικού Συμβού¬ 
λου της ΚΕΔΚΕ σύμφωνα με την οποία οι συγκεκριμένες 
εργασίες που περιγράφονται πιο κάτω μπορούν να απο¬ 
τελόσουν αντικείμενο σύμβασης μίσθωσης έργου χωρίς να 
αποκρύπτεται εξαρτημένη εργασία. 

4. Το γεγονός ότι το έργο που θα παρέχει το εν λόγω 
προσωπικό δεν ανάγεται στον κύκλο των συνήθων καθη¬ 
κόντων των υπαλλήλων του Δήμου Ασίνης. 

5. Τις υπηρεσιακές ανάγκες του Δήμου Ασίνης όπως αυ¬ 
τές διαμορφώθηκαν μετά τη δημοσίευση του ν. 3013/2002 
με τον οποίο συστάθηκαν τα Κέντρα Εξυπηρέτησης Πολι¬ 
τών στους ΟΤΑ Α' και Β' βαθμού. 

6. Την υπ’ αριθμ. 16685/5.9.2002 απόφαση Υπουργού ΥΠΕΣ- 
ΔΔΑ με την οποία δόθηκε έναρξη λειτουργίας του ΚΕΠ 
Δήμου Ασίνης. 

7. Τις από 30.1.2004, 3.2.2004 οδηγίες της Ομάδας Διοί¬ 
κησης Έργου ΥΠΕΣΔΔΑ «Διοίκηση των ΚΕΠ» σχετικά με 
τις συμβάσεις έργου για την λειτουργία ΚΕΠ ΟΤΑ Α' και 
Β' βαθμού. 

8. Το υπ’ αριθμ. 4193/ΟΔΕ ΚΕΠ/10.3.2005 έγγραφο του 
ΥΠΕΣΔΔΑ σύμφωνα με το οποίο α) οι συμβάσεις θα λήγουν 
αυτοδικαίως με το διορισμό των μονίμων υπαλλήλων των 
ΚΕΠ, ανεξαρτήτως της διάρκειας ισχύος της σύμβασης και 
β) η αποζημίωση από 1.2.2005 για όσους αναδόχους (συμβα- 
σιούχους) των ΚΕΠ έχουν συμπληρώσει 24 μήνες ορίζεται 
σε δώδεκα χιλιάδες (12.000,00) ευρώ ετησίως. 

9. Την υπ’ αριθμ. Φ.7 ΟΔΕ ΚΕΠ/11123/8.5.2006 εγκύκλιο του 
ΥΠΕΣΔΔΑ «Οδηγίες ηλεκτρονικής συμπλήρωσης συμβάσε¬ 
ων μίσθωσης έργου από τους ΟΤΑ Α' και Β' βαθμού για 
την λειτουργία των ΚΕΠ». 

10. Τα λοιπά στοιχεία του φακέλου. 

- Το γεγονός ότι από τις διατάξεις της απόφασης αυτής 
προκαλείται συνολική δαπάνη δώδεκα χιλιάδων (12.000,00) 
ευρώ συμπεριλαμβανομένων τυχόν κρατήσεων και τυχόν 
ΦΠΑ η οποία εξασφαλίζεται με επιχορήγηση από τον Κρα¬ 
τικό Προϋπολογισμό μέσω του ΥΠΕΣΔΔΑ., αποφασίζουμε: 

1. Καθορίζουμε τον αριθμό των ατόμων που θα απα¬ 
σχοληθεί με σύμβαση μίσθωσης έργου για έξι (6) μήνες 
στο Κέντρο Εξυπηρέτησης Πολιτών του Δήμου Ασίνης ως 
εξής: 

- Δύο (2) άτομα κατηγορίας ΠΕ 

2. Τα φυσικά πρόσωπα στα οποία θα ανατεθεί το έργο 
πρέπει να έχουν: 

α) Πτυχίο ή Δίπλωμα της ημεδαπής ή ισότιμης σχολής 
της αλλοδαπής όλων των κλάδων και ειδικοτήτων. 

β) Άριστη γνώση χειρισμού Η/Υ η οποία θα αποδεικνύεται 
με την υποβολή υπεύθυνη δήλωσης. 

3. Το έργο που θα εκτελέσουν οι ανωτέρω αφορά την 
παραγωγική λειτουργία του ΚΕΠ. 

4. Το ύψος της αμοιβής για κάθε ανάδοχο ορίζεται σε 
οκτακόσια ογδόντα (880,00) ευρώ μηνιαίως μέχρι συμπλή¬ 
ρωσης 24μηνης απασχόλησης, και σε χίλια (1.000,00) ευρώ 
μηνιαίως από την συμπλήρωση 24μηνης απασχόλησης και 
μέχρι την λήξη της σύμβασης, συμπεριλαμβανομένων των 
τυχόν κρατήσεων και τυχόν ΦΠΑ. 

5. Ο Προϊστάμενος του ΚΕΠ θα παρακολουθεί την πο¬ 
ρεία εκτέλεσης του ανατιθέμενου έργου και θα δίνει τις 
απαραίτητες οδηγίες. 

Για την καταβολή της αμοιβής απαιτείται βεβαίωση του Προ¬ 
ϊσταμένου, για την πληρότητα και αρτιότητα του έργου. 

6. Ως τόπος εκτέλεσης του έργου ορίζονται τα γραφεία 
του Κέντρου Εξυπηρέτησης Πολιτών του Δήμου Ασίνης 
στο Δ.Δ. Τολού. 

7. Ανανέωση ή παράταση των συμβάσεων μίσθωσης 
έργου πέραν των έξι (6) μηνών απαγορεύεται και είναι 
αυτοδικαίως άκυρη. Το εξάμηνο αρχίζει να μετρά από την 
ημέρα της υπογραφής της σύμβασης σε συνάρτηση με 
την ημερομηνία αρχής του προαναφερομένου έργου από 
τους αναδόχους. Οι συμβάσεις λήγουν αυτοδίκαια με την 
πλήρωση θέσεων του ΚΕΠ. με μόνιμο προσωπικό. 

8. Σε περίπτωση αποχώρησης, λήξης, παραίτησης, διακο¬ 
πής κ,λ.π. της σύμβασης μίσθωσης έργου, δεν θα συναφθεί 
νέα σύμβαση με νέο άτομο, χωρίς την προηγούμενη ενη¬ 
μέρωση και έγκριση της ΔΟΛ/ΚΕΠ/ΥΠΕΣΔΔΑ. Σε διαφορε¬ 
τική περίπτωση το ΥΠΕΣΔΔΑ δεν θα κάνει δεκτή τη νέα 
σύμβαση αλλά και δεν θα την χρηματοδοτήσει. 

9. Οι ανάδοχοι δεν δικαιούται δώρο Χριστουγέννων και 
Πάσχα καθώς και άδεια και επίδομα άδειας ενώ δεν υφίστα- 
ται υποχρέωση του εργοδότη για ασφάλιση των αναδοχών 
σε φορέα κύριας ή επικουρικής ασφάλισης. 

10. Με την υπογραφείσα σύμβαση μπορούν να καθορισθούν 
και τυχόν αναγκαίοι όροι και κάθε λεπτομέρεια σχετικά με τα 
δικαιώματα και τις υποχρεώσεις των αναδοχών. Απασχόληση 
των αναδοχών σε έργα ή εργασίες άσχετες με αυτές που 
περιγράφονται στην παρούσα απόφαση απαγορεύονται. 

11. Το προς ανάθεση έργο δεν ανάγεται στον κύκλο των 
συνήθων καθηκόντων των υπηρετούντων υπαλλήλων, δεν 
μπορεί να εκτελεσθεί από τους υπαλλήλους του Δήμου 
Ασίνης λόγω μη διαθεσιμότητας ανθρώπινου δυναμικού, 
δεν καλύπτει πάγιες ανάγκες και δεν υποκρύπτει εξαρτη¬ 
μένη εργασία δεδομένου ότι πρόκειται για εργασίες που 
προκύπτουν από ρυθμίσεις νεοπαγείς (ν. 3013/2002). 

Ναύπλιο, 24 Ιουλίου 2007 

Η Γ ενική Γ ραμματέας Περιφέρειας 
ΑΓΓΕΛΑ ΑΒΟΥΡΗ 

-*- 

Αριθμ. 1629 (10) 

Ανανέωση Απαγόρευσης ασκήσεως Θήρας στην περιοχή 
Κάστρου Άργους, Νομού Αργολίδος. 

Η ΓΕΝΙΚΗ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις των άρθρων 258 παρ. 5 και 259, 287, 288 
του ν.δ. 86/1969 «περί δασικού κωδικός», καθώς επίσης την 


διάταξη του άρθρου 7 παρ. 3 του ν. 177/1975 «περί αντικατα- 
στάσεως και συμπληρώσεως διατάξεων του ν.δ. 86/1969. 

2. Τις διατάξεις του π.δ. 51/1987 «Καθορισμός Περιφερειών 
της Χώρας, για το σχεδίασμά, προγραμματισμό και συντο¬ 
νισμό της Περιφ. Ανάπτυξης». 

3. Τις δ/ξεις του π.δ. 94/1993 (ΦΕΚ 40/Α/22.3.1993) «Καθο¬ 
ρισμός αρμοδιοτήτων που διατηρούνται από τον Υπουργό 
και τις Περιφερειακές Αρχές ή όργανα διανομαρχιακού 
επιπέδου του Υπ. Γεωργίας». 

4. Τις διατάξεις του ν. 2503/1997 «Διοίκηση, οργάνωση, 
στελέχωση της Περιφέρειας, ρύθμιση θεμάτων για την το¬ 
πική αυτοδιοίκηση και άλλες διατάξεις». 

5. Την υπ’ αριθμ. 414985/29.11.1985 (ΦΕΚ 757/Β/18.12.1985) 
κοινή Απόφαση των Υφ. Εθνικής Οικονομίας και Ανα¬ 
πληρωτή Υπ. Γεωργίας «Μέτρα διαχείρισης της άγριας 
πτηνοπανίδας», όπως αυτή τροποποιήθηκε με τις αριθ. 
366599/16.12.1996 (ΦΕΚ 1188/Β/31-1296) και 294283/23.12.1997 
(ΦΕΚ 68/Β/4.2.1998) κοινές Αποφάσεις των Υπ. Εθνικής Οι¬ 
κονομίας και Γ εωργίας. 

6. Την υπ’ αριθμ. 99778/3949/7.9.2000 Δ/γή τέως Υπ. Γε¬ 
ωργίας περί προστασίας και αποκατάστασης της άγριας 
πανίδας. 

7. Την υπ’ αριθμ. 4337/24.7.2002 Απόφαση Γ.Γ.Π.Π. «Πε¬ 
νταετής απαγόρευση κυνηγιού στην περιοχή “Κάστρο Άρ¬ 
γους”». 

8. Την υπ’ αριθμ. 3847/10.7.2007 θετική πρόταση της Δ/ 
νσης Δασών Αργολίδος περί εκδόσεως Αποφάσεως απα- 
γορεύσεως κυνηγίου. 

9. Την ανάγκη μέτρων προστασίας, ανάπτυξης, αναπα¬ 
ραγωγής και εκμετάλλευσης του θηραματικού πλούτου 
και της άγριας πανίδας στην αναφερόμενη εις το θέμα 
περιοχή. 

10. Τη θετική εισήγηση της Δ/νσης Δασών Περιφέρειας 
Πελ/νήσου, αποφασίζουμε: 

Ανανεώνουμε την υπ’ αριθμ. 4337/24.7.2002 απόφασή μας 
για πέντε επιπλέον (5) έτη ήτοι: από την 1.8.2007 μέχρι 
την 31.7.2012 στη θέση Κάστρο περιφέρειας Δήμου Άργους 
Νομού Αργολίδος, συνολικής εκτάσεως 6.500 στρ. λόγω λή¬ 
ξης της αριθ. 5558/4/23.9.2002 Απαγορευτικής Αστυνομικής 
Διάταξης της Δ/νσης Δασών Αργολίδος και με σκοπό την 
προστασία, ανάπτυξη, αναπαραγωγή και εκμετάλλευση 
του θηραματικού πλούτου και της άγριας πανίδας στην 
υπόψη περιοχή. 

Κατά τα λοιπά ισχύει η υπ' αριθμ. 4337/24.7.2002 από¬ 
φασή μας. 

Από τις διατάξεις της παρούσης Απόφασης δεν προκα- 
λείται δαπάνη σε βάρος του κρατικού προϋπολογισμού. 

Η παρούσα απόφαση να δημοσιευθεί στην Εφημερίδα της 
Κυβερνήσεως και θα ισχύσει από την κυνηγετική περίοδο 
2007-2008. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Τρίπολη, 25 Ιουλίου 2007 
Η Γ ενική Γ ραμματέας Περιφέρειας 
ΑΓΓΕΛΑ ΑΒΟΥΡΗ 

